CELEX: 32017D2221
Language: bg
Date: 2017-11-30 00:00:00
Title: Решение за изпълнение (ЕС, Евратом) 2017/2221 на Комисията от 30 ноември 2017 година за изменение на Решение 2005/820/ЕО, Евратом за разрешаване на Словашката република да използва статистически данни за години преди предпоследната година и да използва някои приблизителни разчети при изчисляването на базата за собствените ресурси от ДДС (нотифицирано под номер С(2017) 7856)

2.12.2017   
            
            
               BG
            
            
               Официален вестник на Европейския съюз
            
            
               L 318/31
            
         РЕШЕНИЕ ЗА ИЗПЪЛНЕНИЕ (ЕС, Евратом) 2017/2221 НА КОМИСИЯТА
   от 30 ноември 2017 година
   за изменение на Решение 2005/820/ЕО, Евратом за разрешаване на Словашката република да използва статистически данни за години преди предпоследната година и да използва някои приблизителни разчети при изчисляването на базата за собствените ресурси от ДДС
   
      
         (нотифицирано под номер С(2017) 7856)
      
   
   (само текстът на словашки език е автентичен)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Договора за създаване на Европейската общност за атомна енергия,
   като взе предвид Регламент (ЕИО, Евратом) № 1553/89 на Съвета от 29 май 1989 г. за окончателни унифицирани схеми за събирането на собствените ресурси, набирани от данък добавена стойност (1), и по-специално член 6, параграф 3, второ тире от него,
   след консултация с Консултативния комитет по собствените ресурси,
   като има предвид, че:
   
               (1)
            
            
               По силата на член 390 от Директива 2006/112/ЕО на Съвета (2) Словакия може, в съответствие с условията, приложими в тази държава членка към датата на нейното присъединяване, да продължи да освобождава от облагане международния превоз на пътници съгласно точка 10 от част Б от приложение X към посочената директива за срока, за който същото освобождаване се прилага от която и да е от държавите — членки на Общността, които са били такива към 30 април 2004 г. В съответствие с посочения член, тези сделки трябва да бъдат взети предвид при определянето на базата за собствените ресурси от данък добавена стойност (ДДС).
            
         
               (2)
            
            
               В член 2а от Решение 2005/820/ЕО, Евратом на Комисията (3) на Словакия беше разрешено да използва фиксиран процент от междинната база за сделките, посочени в точка 10 от част Б на приложение X към Директива 2006/112/ЕО, по отношение на превоза на пътници.
            
         
               (3)
            
            
               Последната проверка на собствените ресурси от ДДС разкри, че разрешението за използване на опростен метод на изчисление за сделките, посочени в точка 10 от част Б на приложение X към Директива 2006/112/ЕО, е било основано на неточни или непълни данни. Това беше потвърдено и от словашките органи в техните официални коментари по доклада от проверката. Ако Комисията беше разполагала с точни и пълни данни, разрешението да се използват приблизителни разчети за превоза на пътници за периода 2014—2020 г. нямаше да бъде предоставено на Словакия, тъй като резултатът е твърде нестабилен. Поради това е целесъобразно да се заличи член 2а от Решение 2005/820/ЕО, Евратом с обратна сила. Независимо от отмяната на член 2а от Решение 2005/820/ЕО, Евратом, Словакия може да продължи да използва разрешението, предоставено по силата на член 2 от Решение 2005/820/ЕО, Евратом за сделките, посочени в точка 10 от част Б на приложение X към Директива 2006/112/ЕО.
            
         
               (4)
            
            
               Поради това Решение 2005/820/ЕО, Евратом следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Член 2а от Решение 2005/820/ЕО, Евратом се заличава.
   Член 2
   Адресат на настоящото решение е Словашката република.
   Член 3
   Настоящото решение се прилага от 27 ноември 2014 г.
   
      Съставено в Брюксел на 30 ноември 2017 година.
      
         
            За Комисията
         
         Günther OETTINGER
         
            Член на Комисията
         
      
   
   
      (1)  ОВ L 155, 7.6.1989 г., стр. 9.
   
      (2)  Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1).
   
      (3)  Решение 2005/820/ЕО, Евратом на Комисията от 21 ноември 2005 г. за разрешаване на Словашката република да използва статистически данни за години преди предпоследната година и да използва някои приблизителни разчети при изчисляването на базата за собствените ресурси от ДДС (ОВ L 305, 24.11.2005 г., стр. 41).